**Ministru kabineta rīkojuma projekta**

**“Grozījumi Ministru kabineta 2014.gada 18.augusta rīkojumā Nr.430 “Par Murjāņu sporta ģimnāzijas esošo būvju rekonstrukcijas un multifunkcionālas slēgtas sporta manēžas būvniecības projekta īstenošanai 2014.gadā paredzēto valsts budžeta līdzekļu pārdali”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | 1. Ministru kabineta 2014.gada 10.novembra ārkārtas sēdes protokollēmumā (prot.Nr.61 28.§, 15.punkts) Izglītības un zinātnes ministrijai (turpmāk – ministrija) dotā uzdevuma izpilde.
2. Jautājuma saistība ar ministrijas iesniegtajiem priekšlikumiem likumprojektam “Par valsts budžetu 2015.gadam” un likumprojektam “Par vidēja termiņa budžeta ietvaru 2015., 2016. un 2017.gadam”.
3. Nepieciešamība bez papildus valsts budžeta līdzekļu piešķiršanas ministrijas valsts budžeta programmas 09.00.00 “Sports” 2015.gada bāzes izdevumu ietvaros nodrošināt valsts funkciju sporta nozarē izpildi nemainīgā līmenī salīdzinājumā ar 2014.gadu, kā arī īstenot citus Ministru kabineta 2014.gada 10.novembra ārkārtas sēdē apstiprinātos (prot.Nr.61 28.§, 14.punkts) sporta nozares prioritāros pasākumus.
4. Nepieciešamība nodrošināt sporta nozares programmām un pasākumiem 2015.gadā plānoto piešķiramo līdzekļu apmēra atbilstību 2015.gadā faktiski paredzēto līdzekļu apmēram.
5. Nepieciešamība nodrošināt Latvijas Olimpiskās vienības darbībai nepieciešamā Sporta medicīnas centra (Roberta Feldmaņa ielā 11, Rīgā) rekonstrukcijai un aprīkošanai piešķirto valsts budžeta līdzekļu 577 820 *euro* apmērā izlietošanu atbilstoši tam paredzētam mērķim, vienlaikus nodrošinot līdzekļu apguvi faktiski veikto darbu apmaksai līdz 2014.gada 31.decembrim.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā faktu, ka ministrijas 2015.gada valsts budžeta programmas 09.00.00 “Sports” bāzes izdevumi tika noteikti par 3`624`302 *euro* mazāki nekā likumā “Par valsts budžetu 2014.gadam”, kā arī, ņemot vērā Ministru kabineta 2014.gada 14.oktobra sēdē dotos uzdevumus (prot.Nr. 55 63.§, 3., 4. un 5.punkts), ministrija organizēja vairākas tikšanās ar nozīmīgākajiem sporta nozares sociālajiem partneriem (biedrību “Latvijas Olimpiskā komiteja”, biedrību “Latvijas Sporta federāciju padome”, biedrību “Latvijas Sporta izglītības iestāžu Direktoru padome” un biedrību “Latvijas Komandu sporta spēļu asociācija”), kurās kopīgi ar sporta nozares pārstāvjiem izvērtēja iespējamos risinājuma variantus, lai ministrijas 2015.gada valsts budžeta programmas 09.00.00 “Sports” bāzes izdevumu ietvaros nodrošinātu valsts funkciju sporta nozarē izpildi nemainīgā līmenī salīdzinājumā ar 2014.gadu, kā arī izvērtētu citu sporta nozarē pieteikto jauno politikas iniciatīvu īstenošanas iespējas bez papildus valsts budžeta līdzekļu piešķiršanas. Izvērtējot sporta nozares 2015.gada prioritātes, tika pieņemts lēmums atteikties no vēl nekonkretizētu sporta infrastruktūras projektu īstenošanas, kā arī par 15% samazināt budžeta bāzē valsts nozīmes sporta infrastruktūras attīstības projektu īstenošanai jau paredzētos līdzekļus (īstenota pieeja – “No sporta bāzēm uz cilvēkiem”), lai novirzītu līdzekļus (1) valsts funkciju sporta nozarē izpildes nodrošināšanai nemainīgā līmenī salīdzinājumā ar 2014.gadu, (2) 100% valsts līdzfinansējumu profesionālās ievirzes sporta izglītības programmu īstenošanā nodarbināto sporta treneru darba samaksai atjaunošanai ar 2015.gada 1.septembri, kā arī (3) citiem 2015.gada sporta nozares budžeta prioritāriem mērķiem. Iepriekšminēto diskusiju rezultātā tika sagatavots un ar ministrijas 2014.gada 28.oktobra vēstuli Nr.01-10/5120 Finanšu ministrijā iesniegts priekšlikums par iekšējo līdzekļu pārdali. Šo priekšlikumu atbalstīja arī iepriekšminētie sporta nozares sociālie partneri (2014.gada 27.oktobra vēstule Nr.207).Šie priekšlikumi tika atbalstīti arī Ministru kabineta 2014.gada 10.novembra ārkārtas sēdē (prot.Nr.61 28.§, 14.punkts), vienlaikus uzdodot (prot.Nr.61 28.§, 15.punkts) ministrijai sagatavot un iesniegt izskatīšanai Ministru kabinetā attiecīgus grozījumus Ministru kabineta rīkojumos (t.sk. Ministru kabineta 2014.gada 18.augusta rīkojumā Nr.430 “Par Murjāņu sporta ģimnāzijas esošo būvju rekonstrukcijas un multifunkcionālas slēgtas sporta manēžas būvniecības projekta īstenošanai 2014.gadā paredzēto valsts budžeta līdzekļu pārdali”), lai nodrošinātu valsts nozīmes sporta infrastruktūras attīstības projektiem 2015.gadā plānoto piešķiramo līdzekļu apmēra atbilstību 2015.gadā faktiski paredzēto līdzekļu apmēram. Ministru kabineta 2014.gada 18.augusta rīkojuma Nr.430 “Par Murjāņu sporta ģimnāzijas esošo būvju rekonstrukcijas un multifunkcionālas slēgtas sporta manēžas būvniecības projekta īstenošanai 2014.gadā paredzēto valsts budžeta līdzekļu pārdali” (turpmāk – Rīkojums Nr.430) 3.punkts paredz, ka pārdales rezultātā pieejamie finanšu resursi (2`521`419 *euro*) 2015.gadā novirzāmi valsts budžeta līdzekļus sporta nozarei svarīgu objektu īstenošanai 2015. gadā, tai skaitā sporta infrastruktūras attīstībai saskaņā ar Latvijas Nacionālās sporta padomes 2014.gada 24.jūlija lēmumu (protokols Nr. 3) un reģionālo sporta internātskolu izmēģinājumprojektiem. Lai nodrošinātu Ministru kabineta 2014.gada 10.novembra ārkārtas sēdē pieņemtā lēmuma (prot.Nr.61 28.§, 14.punkts) izpildi, nepieciešams izdarīt grozījumu Rīkojumā Nr.430 un precizēt 3.punta redakciju, nosakot, ka pārdales rezultātā pieejamie finanšu resursi 2015.gadā novirzāmi sporta nozares prioritāro pasākumu īstenošanai, tai skaitā valsts funkciju sporta nozarē izpildes nodrošināšanai nemainīgā līmenī salīdzinājumā ar 2014.gadu un sporta veidu reģionālo attīstības centru (sporta internātu) pilotprojektiem. Papildus minētam ar Rīkojuma Nr.430 1.3.apakšpunktu SIA “Sporta centrs “Mežaparks””[[1]](#footnote-1) (turpmāk – Kapitālsabiedrība) piešķirti 577`820 *euro* Sporta centra “Mežaparks” rekonstrukcijai, nosakot, ka primāri veicama Latvijas Olimpiskās vienības darbības nodrošināšanai nepieciešamā Sporta medicīnas centra (Roberta Feldmaņa ielā 11, Rīgā) rekonstrukcija un aprīkošana, kā arī veicams sporta centra jumta remonts. Lai nodrošinātu ar Rīkojuma Nr.430 1.3.apakšpunktu piešķirto valsts budžeta līdzekļu izlietošanu atbilstoši tam paredzētam mērķim, ministrijai, kura saskaņā ar Sporta likuma 5.panta pirmo daļu pilda valsts pārvaldes funkcijas sporta nozarē, kā arī saskaņā ar Ministru kabineta 2003.gada 16.septembra noteikumu Nr.528 “Izglītības un zinātnes ministrijas nolikums” 5.21.apakšpunktu nodrošina ministrijai iedalīto valsts budžeta līdzekļu izmantošanu paredzētajiem mērķiem un saskaņā ar 25.7.apakšpunktu ir valsts kapitāla daļu turētāja Kapitālsabiedrībā, normatīvajos aktos noteiktā kārtībā ir jāveic visi nepieciešamie pasākumi, lai ne tikai nodrošinātu Sporta centra “Mežaparks” Sporta medicīnas centra rekonstrukciju un aprīkošanu, kā arī sporta centra jumta remontu, bet arī nodrošinātu, ka rekonstruēto Sporta medicīnas centru ar iegādāto aprīkojumu izmantotu tieši SIA “Latvijas Olimpiskā vienība”[[2]](#footnote-2) (turpmāk – LOV). Uzsākot Rīkojuma Nr.430 1.3.apakšpunktā noteiktā izpildi, secināts, ka pastāv juridiski šķēršļi tā izpildei. Publiskas personas finanšu līdzekļu un mantas izšķērdēšanas novēršanas likuma 6.4panta otrā daļa paredz pienākumu kapitālsabiedrībām[[3]](#footnote-3) ievietot valsts akciju sabiedrības “Valsts nekustamie īpašumi” tīmekļa vietnē informāciju par iznomāšanai paredzēto nekustamo īpašumu, tādejādi nodrošinot šīs informācijas publisku pieejamību. Minētais tiesiskais regulējums pēc būtības paredz kapitālsabiedrības pienākumu organizēt publisku pieteikšanos uz iznomāt paredzētā objekta nomas tiesību iegūšanu, kā rezultātā pastāv iespēja, ka šādā procedūrā piesakās un par uzvarētāju tiek atzīta cita persona (kas nav LOV), kura līdz ar to iegūst tiesības iegūt lietošanā par maksu rekonstruēto un aprīkoto Sporta medicīnas centru. Iepriekšminētā rezultātā faktiski netiktu nodrošināta piešķirto valsts budžeta līdzekļu izlietošana atbilstoši tam paredzētam mērķim, jo attiecīgais centrs un aprīkojums netiktu izmantots LOV vajadzībām. Nekustamais īpašums, kurā atrodas arī Sporta medicīnas centrs, atrodas Sporta centrā “Mežaparks” (nekustamā īpašuma kadastra Nr. 0100 084 0175) Roberta Feldmaņa ielā 11, Rīgā, kurš sastāv no zemes vienības 40565 m2 platībā (zemes vienības kadastra apzīmējums 0100 084 0175) un septiņām būvēm (būvju kadastra apzīmējumi 0100 084 0175 008, 0100 084 0175 011, 0100 084 0175 001[[4]](#footnote-4), 0100 084 0175 006, 0100 084 0175 007, 0100 084 0175 018 un 0100 084 0175 002) un ir ierakstīts Rīgas pilsētas zemesgrāmatas nodalījumā Nr.24583 uz Kapitālsabiedrības vārda. Ņemot vērā minēto, kā arī to, ka Kapitālsabiedrība nav valsts kapitālsabiedrība, šī nekustamā īpašuma iznomāšanas kārtību reglamentē Publiskas personas finanšu līdzekļu un mantas izšķērdēšanas novēršanas likuma 6.4pants un Kapitālsabiedrības nekustamā īpašuma iznomāšanas kārtība (turpmāk – Kārtība) (saskaņota ar kapitāla daļu turētājiem 2014.gada 28.aprīlī). Kārtības 3.punkts nosaka, ka lēmumu par objekta iznomāšanu pieņem Kapitālsabiedrības valde, pamatojoties uz nomas tiesību pretendenta ierosinājumu vai pēc savas iniciatīvas. Lai gan Kārtības 5.punkts nosaka, ka nomnieku noskaidro rakstiskā vai mutiskā izsolē, kuru veic Ministru kabineta 2010.gada 8.jūnija noteikumu Nr.515 “Noteikumi par valsts un pašvaldību mantas iznomāšanas kārtību, nomas maksas noteikšanas metodiku un nomas līguma tipveida nosacījumiem” (turpmāk – Noteikumi) noteiktā kārtībā, Kārtības 6.punktā ietverta atruna par Kārtības 5.punkta nepiemērošanu Noteikumu 3. un 4.punktā minētajos izņēmuma gadījumos, kas attiecināmi uz Kapitālsabiedrību. Saskaņā ar Noteikumu 4.4.apakšpunktu Noteikumu 2.nodaļas normas[[5]](#footnote-5) nepiemēro (izņemot Noteikumu 7.punktu[[6]](#footnote-6)) – *ja nomas objektu iznomā biedrībām, nodibinājumiem, kuru darbība sniedz nozīmīgu labumu sabiedrībai vai kādai tās daļai, it sevišķi, ja tā vērsta uz labdarību, cilvēktiesību un indivīda tiesību aizsardzību, pilsoniskas sabiedrības attīstību, izglītības, zinātnes, kultūras un veselības veicināšanu un slimību profilaksi, sporta atbalstīšanu, vides aizsardzību, palīdzības sniegšanu katastrofu gadījumos un ārkārtas situācijās, sabiedrības, it īpaši trūcīgo un sociāli mazaizsargāto personu grupu sociālās labklājības celšanu, un starptautiskajām organizācijām*. Viens no LOK mērķiem, kurš noteikts LOK statūtu 2.1.2.apakšpunktā, ir – *ievērojot Olimpiskās kustības principus, attīstīt sportu, sporta izglītību un sporta nozari Latvijā kopumā*. LOK kompetence sporta nozarē valstiskā līmenī nostiprināta arī Sporta likuma septītajā daļā un 11.pantā. Tāpat LOK ir minēta kā viena no iesaistītajām institūcijām Sporta politikas pamatnostādņu 2014.–2020.gadam (apstiprinātas ar Ministru kabineta 2013.gada 18.decembra rīkojumu Nr.666) rīcības virziena “Sportistu sagatavošanas un sacensību sistēmas pilnveide” ietvaros paredzēto uzdevumu un pasākumu īstenošanā. Ievērojot minēto, ministrijas ieskatā uz LOK ir attiecināms Noteikumu 4.4.apakšpunktā minētais izņēmums. Tāpat jāņem vērā, ka LOK ir 0,001% Kapitālsabiedrības kapitāla daļu turētāja, kā rezultātā LOK juridiski ir uzskatāma arī par konkrētā nekustamā īpašuma līdzīpašnieku. Saskaņā ar Kārtības 7.2.apakšpunktu gadījumā, ja lēmums paredz nomas objekta nomas līguma slēgšanu Kārtības 6.punktā minētajos gadījumos, Kapitālsabiedrības valde lēmumā norāda Kārtības 5.punkta nepiemērošanas pamatojumu un sagatavo attiecīgu līguma projektu. Ņemot vērā Kapitālsabiedrības statūtos noteikto[[7]](#footnote-7), nomas līguma noslēgšanai nepieciešama iepriekšēja Kapitālsabiedrības dalībnieku sapulces vai kapitāla daļu turētāju pārstāvju piekrišana. Ievērojot iepriekšminēto, kā arī, ņemot vērā LOK 2014.gada 24.septembra vēstulē Nr.175 Kapitālsabiedrības valdei izteikto priekšlikumu, ministrijas ieskatā Kapitālsabiedrības valdei ir tiesības pieņemt lēmumu par nomas tiesību piešķiršanu LOK, lēmumā norādot Kārtības 5.punkta nepiemērošanas pamatojumu (kas pēc būtības ir viss iepriekšminētais). Pēc attiecīga lēmuma pieņemšanas un Kapitālsabiedrību statūtos noteiktās saskaņošanas Kapitālsabiedrības valdei un LOK ir jānoslēdz nomas līgums. Ņemot vērā to, ka LOK ir privāto tiesību subjekts, tad saskaņā ar Kārtības 8.2.apakšpunktu nomas maksa jānosaka, piemērojot Noteikumu 65.–69.punktu. Nomas maksas[[8]](#footnote-8) noteikšanai saskaņā ar Noteikumu 65.punktu Kapitālsabiedrībai jāorganizē nomas objekta apsekošana un faktiskā stāvokļa novērtēšana[[9]](#footnote-9), turklāt nomas maksu jānosaka, ievērojot nekustamā īpašuma tehnisko stāvokli, atrašanās vietu, izmantošanas iespējas un citus apstākļus. Lai gan Noteikumu 66.punkts to nenosaka kā obligātu pienākumu, nomas maksas noteikšanai Kapitālsabiedrībai būtu jāpieaicina sertificēts vērtētājs[[10]](#footnote-10) pat neskatoties uz to, ka uz šo gadījumu būtu attiecināms Noteikumu 69.1.apakšpunktā paredzētās tiesības nomas maksu noteikt ne zemāku par nomas maksu, kas noteikta saskaņā ar Noteikumu 3.nodaļu[[11]](#footnote-11). Kārtības 20.punkts nosaka, ka gadījumā, ja nomas objekts iznomāts saskaņā ar Kārtības 6.punktu, nomas līgumā paredz, ka nomniekam aizliegts nomas objektu nodot apakšnomā, izņemot gadījumu, ja tam piekrīt Kapitālsabiedrība.  Ņemot vērā Rīkojuma Nr.430 1.3.apakšpunktā noteikto attiecībā uz Sporta medicīnas centra iznomāšanas mērķi, t.i., nodrošināt LOV darbību, nomas līgumā starp Kapitālsabiedrību un LOK jāparedz:1. LOK pienākums nodot nekustamo īpašumu apakšnomā LOV (kuras kapitāla daļu turētāji ir gan LOK, gan ministrija);
2. aizliegums LOK nodot nekustamo īpašumu apakšnomā citām personām (izņemot LOV);
3. nomas maksa, kuru LOK nosaka apakšnomas līgumā ar LOV, nedrīkst būt augstāka par Kapitālsabiedrības un LOK nomas līgumā noteikto nomas maksu.

 Ņemot vērā faktu, ka starp Kapitālsabiedrību un LOK jau ir noslēgts līgums par šobrīd LOV izmantojamās ēkas (nekustamā īpašuma Roberta Feldmaņa ielā 8; būves kadastra apzīmējums 0100 084 0175 001) nodošanu lietošanā par maksu (nomu), šajā gadījumā tiktu slēgts nevis jauns līgums, bet gan izdarīti grozījumi esošajā līgumā. Bez tam, izvērtējot ministrijā un Kapitālsabiedrībā saņemto LOV sagatavoto nepieciešamā Sporta medicīnas centra aprīkojuma sarakstu, secināts, ka daļa no nepieciešamā aprīkojuma ir tiešā veidā saistīta ar jau šobrīd LOV bilancē esošo un LOV funkcionāli diagnosticējošajā laboratorijā izmantoto aprīkojumu (t.i., daļa no nepieciešamā jaunā aprīkojuma ir esošā LOV aprīkojuma funkcionāli papildinošais aprīkojums), kā rezultātā, izpildot Rīkojuma Nr.430 1.3.apakšpunktu, var būt situācijas, kad viena funkcionāla aprīkojuma dažādas sastāvdaļas atrodas divu juridisku personu bilancē (attiecīgi arī īpašumā). Ministrijas ieskatā atbilstošāka rīcība būtu, ja Sporta medicīnas centra un esošās LOV funkcionāli diagnosticējošās laboratorijas aprīkojuma iegādei nepieciešamos līdzekļus 157`820 *euro* apmērā piešķirtu tieši LOV, kas norādīts arī ministrijā saņemtajā LOV 2014.gada 7.oktobra vēstulē Nr.1-53.  Ņemot vērā minēto un to, ka jautājuma risināšanas atlikšana ne tikai var radīt risku ar Rīkojuma Nr.430 1.3.apakšpunktu piešķirto valsts budžeta līdzekļu (577`820 *euro* apmērā) izlietošanai neatbilstoši tam paredzētam mērķim, kā arī var radīt risku šo līdzekļu apguvei faktiski veikto darbu apmaksai līdz 2014.gada 31.decembrim (atbilstoši Rīkojuma Nr.430 5.punktā ministrijai noteiktam pienākumam), papildus iepriekšminētam attiecībā uz pārdales rezultātā pieejamo līdzekļu izlietojumu Rīkojumā Nr.430 nepieciešams izdarīt arī šādus grozījumus:1. samazināt Rīkojuma 1.3.apakšpunktā norādīto Sporta centra “Mežaparks” rekonstrukcijai paredzēto līdzekļu apmēru līdz 420`000 *euro* (samazinājums 157`820 *euro* apmērā), vienlaikus redakcionāli precizējot, ka ar vārdiem “Latvijas Olimpiskā vienība” ir saprotama attiecīgā kapitālsabiedrība (LOV);
2. noteikt, ka Sporta medicīnas centra kā arī esošās LOV funkcionāli diagnosticējošās laboratorijas aprīkojuma iegādei paredzētie (pārdalītie) līdzekļi 157`820 *euro* apmērā tiek piešķirti LOV;
3. noteikt pienākumu ministrijai (Kapitālsabiedrībai) pienākumu nodrošināt, ka Sporta medicīnas centrs (Roberta Feldmaņa ielā 11, Rīgā) pēc rekonstrukcijas tiek nodots lietošanā par maksu LOV;
4. redakcionāli precizēt Rīkojuma 5.punktu, papildinot to ar atsauci arī uz jauno Rīkojuma 1.31apakšpunktu, tādejādi nodrošinot, ka arī LOV piešķirtie valsts budžeta līdzekļi apguvi faktiski veikto darbu apmaksai līdz 2014.gada 31.decembrim;
5. precizēt Rīkojuma 6.punktā noteikto termiņu, saskaņojot to ar Ministru kabineta 2014.gada 31.aoktobra rīkojuma Nr.623 “Par Siguldas sporta kompleksa projekta, Vidzemes Olimpiskā centra attīstības projekta un Liepājas Olimpiskā centra vieglatlētikas manēžas būvniecības projekta īstenošanai 2014. gadā paredzēto valsts budžeta līdzekļu pārdali” 2.3.apakšpunktā noteikto termiņu (2014.gada 30.novembri).

 Papildus minētam ar Ministru kabineta 2014.gada 5.augusta sēdes protokollēmuma (prot. Nr.42 38.§) “Informatīvais ziņojums “Par Murjāņu sporta ģimnāzijas turpmāko darbību”” 3.punktu ministrijai tika uzdots sagatavot un līdz 2014.gada 1.oktobrim iesniegt Ministru kabinetā koncepcijas projektu par sporta internātu turpmāko attīstību. Ņemot vērā Ministru kabineta 2014.gada 10.novembra ārkārtas sēdē atbalstīto priekšlikumu (prot.Nr.61 28.§, 14.7.apakšpunkts) par finansējuma pārdali sporta veidu reģionālo attīstības centru (sporta internātu) pilotprojektu īstenošanai, ko paredzēts uzsākt tikai ar 2015.gada 1.septembri, kā arī, lai nodrošinātu visu ieinteresēto pušu (valsts pārvaldes iestāžu, pašvaldību, sporta nozares sociālo partneru) iesaisti sporta veidu reģionālo attīstības centru (sporta internātu) turpmākās attīstības stratēģijas izstrādē, ministrija rosina pagarināt minētās koncepcijas izstrādes termiņu līdz 2015.gada 1.septembrim. Ievērojot minēto, ministrija ir izstrādājusi Ministru kabineta rīkojuma projektu “Grozījumi Ministru kabineta 2014.gada 18.augusta rīkojumā Nr.430 “Par Murjāņu sporta ģimnāzijas esošo būvju rekonstrukcijas un multifunkcionālas slēgtas sporta manēžas būvniecības projekta īstenošanai 2014.gadā paredzēto valsts budžeta līdzekļu pārdali”” un attiecīgu Ministru kabineta sēdes protokollēmuma projektu.  |
| 3. | Projekta izstrādē iesaistītās institūcijas | Ministru kabineta rīkojuma projektu izstrādāja ministrija, konsultējoties ar Kapitālsabiedrību, LOV un LOK. Ministru kabineta rīkojuma projekts attiecībā uz tajā iekļautajiem punktiem par Kapitālsabiedrību un LOV izskatīts un atbalstīts Kapitālsabiedrības 2014.gada 5.novembra ārkārtas dalībnieku sapulcē un LOV 2014.gada 5.novembra ārkārtas dalībnieku sapulcē. Ministru kabineta sēdes protokollēmuma projektu izstrādāja ministrija. |
| 4. | Cita informācija | Ministru kabineta rīkojuma projekts tiešā veidā attiecas uz tūrisma, sporta un brīvā laika politiku (sporta politiku). Pastarpināti Ministru kabineta rīkojuma projekts attiecas uz budžeta un finanšu politiku. Ministru kabineta sēdes protokollēmuma projekts attiecas uz tūrisma, sporta un brīvā laika politiku (sporta politiku). |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014** | Turpmākie trīs gadi (*euro*) |
| **2015** | **2016** | **2017** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo gadu | izmaiņas, salīdzinot ar kārtējo gadu | izmaiņas, salīdzinot ar kārtējo gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | *0* | *0* | *0* | *0* | *0* |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | **0** | **0** | **0** | **0** | **0** |
| 2.1. valsts pamatbudžets | *0* | *0* | *0* | *0* | *0* |
| 2.2. valsts speciālais budžets |  |  |  |  |  |
| 2.3. pašvaldību budžets  |  |  |  |  |  |
| 3. Finansiālā ietekme: | **0** | **0** | **0** | **0** | **0** |
| 3.1. valsts pamatbudžets | *0* | *0* | *0* | *0* | *0* |
| 3.2. speciālais budžets |  |  |  |  |  |
| 3.3. pašvaldību budžets  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: | X | **0** | **0** | **0** | **0** |
| 5.1. valsts pamatbudžets | *0* | *0* | *0* | *0* |
| 5.2. speciālais budžets |  |  |  |  |
| 5.3. pašvaldību budžets  |  |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): |  Ņemot vērā to, ka jautājums ir saistīts ar iekšējo līdzekļu pārdali valsts budžeta programmai 09.00.00 “Sports” noteikto 2015.gada bāzes izdevumu ietvaros, iekšējās pārdales rezultātā 2015.gada valsts budžeta programmas 09.00.00 “Sports” izdevumi netiek palielināti. Attiecībā uz pārdales rezultātā pieejamajiem finanšu resursiem (2`521`419 *euro*) atzīmējams, ka no sākotnēji Rīkojuma Nr.430 3.punktā paredzētajiem mērķiem finansējums 2015.gadā tiks paredzēts tikai sporta veidu reģionālo attīstības centru (sporta internātu) pilotprojektu īstenošanas uzsākšanai ar 2015.gada 1.septembri (valsts budžeta programmas 09.00.00 “Sports” apakšprogrammā 09.21.00 “Augstas klases sasniegumu sports” šim mērķim provizoriski paredzot 168`000 *euro*). Pārējie līdzekļi (2`353`419 *euro*) 2015.gadā tiek novirzīti: (1) valsts funkciju sporta nozarē izpildes nodrošināšanai nemainīgā līmenī salīdzinājumā ar 2014.gadu, (2) 100% valsts līdzfinansējumu profesionālās ievirzes sporta izglītības programmu īstenošanā nodarbināto sporta treneru darba samaksai atjaunošanai ar 2015.gada 1.septembri.  Vienlaikus norādāms, ka attiecībā uz 2014.gadā paredzēto līdzekļu pārdali Ministru kabineta rīkojuma projektam nav ietekme uz valsts budžetu (t.sk., uz ministrijas 2014.gada un turpmāko gadu valsts budžeta programmas 09.00.00 “Sports” apakšprogrammu 09.04.00 “Sporta būves” un apakšprogrammu 09.21.00 “Augstas klases sasniegumu sports”), jo šajā daļā Ministru kabineta rīkojuma projekta pieņemšanas rezultātā Sporta centra “Mežaparks” rekonstrukcijai paredzēto līdzekļu apmērs tiks samazināts līdz 420`000 *euro* (samazinājums 157`820 *euro* apmērā), vienlaikus 157`820 *euro* tiks piešķirti LOV Sporta medicīnas centra kā arī esošās LOV funkcionāli diagnosticējošās laboratorijas aprīkojuma iegādei. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Pielikumā pievienots apkopojums par valsts nozīmes sporta infrastruktūras attīstības projektu īstenošanai 2014.-2018.gadam paredzētajiem valsts budžeta līdzekļiem un sagatavotajiem priekšlikumiem līdzekļu samazinājumam. |

*Anotācijas II, IV, V, VI un VII sadaļa – Ministru kabineta rīkojuma projekts šīs jomas neskar.*

Izglītības un zinātnes ministre Mārīte Seile

Vizē:

Valsts sekretāra vietnieks –

Nodrošinājuma un finanšu

departamenta direktors,

valsts sekretāra pienākumu izpildītājs Elmārs Martinsons

21.11.2014. 08:30

2770

Izglītības un zinātnes ministrijas

valsts sekretāra vietnieks –

Sporta departamenta direktors E.Severs

67047935, edgars.severs@izm.gov.lv

1. Kapitālsabiedrības kapitāla daļu turētāji ir Izglītības un zinātnes ministrija (99,999% kapitāla daļu) un biedrība “Latvijas Olimpiskā komiteja” (0,001% kapitāla daļu). [↑](#footnote-ref-1)
2. Saskaņā ar Sporta likuma 10.panta 10.daļu LOV kā specializēta sporta organizācija nodrošina valsts labāko sportistu individuālajos olimpiskajos sporta veidos sagatavošanos dalībai Olimpiskajās spēlēs, jaunatnes olimpiādēs un citās starptautiskajās sporta sacensībās. LOV kapitāla daļu turētāji ir LOK (60% kapitāla daļu), ministrija (29% kapitāla daļu) un Latvijas Sporta pedagoģijas akadēmija (11% kapitāla daļu). [↑](#footnote-ref-2)
3. Ar to saprotot kapitālsabiedrības, kurās valstij pieder vairāk nekā 50% kapitāla daļu, bet nepieder 100% kapitāla daļu (kas jau būtu uzskatāma par valsts kapitālsabiedrību). [↑](#footnote-ref-3)
4. Saskaņā ar Kadastra informācijas sistēmu minētajai būvei (Rehabilitācijas centrs), kurā šobrīd atrodas LOV, adrese ir Roberta Feldmaņa iela 8, Rīga. [↑](#footnote-ref-4)
5. Šī nodaļa nosaka nomas objekta iznomāšanas kārtību un tās ietvaros veicamās procedūras (rakstiska vai mutiska izsole). [↑](#footnote-ref-5)
6. Šis punkts nosaka, ka lēmumu par nomas objekta nodošanu iznomāšanai pieņem iznomātājs. [↑](#footnote-ref-6)
7. Saskaņā ar Kapitālsabiedrības statūtu 12.punktu pirms darījumu, kuru summa pārsniedz 14`228,72 *euro*, noslēgšanas, nepieciešama Kapitālsabiedrības kapitāla daļu turētāju pārstāvju rakstveida piekrišana. Saskaņā ar Kapitālsabiedrības statūtu 13.3.apakšpunktu nekustamā īpašuma iznomāšanai, ja nomas tiesiskās attiecības tiek paredzēts uz 10 gadiem un ilgāk, nepieciešama iepriekšēja dalībnieku sapulces piekrišana. [↑](#footnote-ref-7)
8. Lai gan Noteikumu 65.–69.punktā tiek lietots termins “nosacītā nomas maksa”, ņemot vērā to, ka šajā gadījumā izsole nav nepieciešama, ar nosacīto nomas maksu jāsaprot nomas maksa. [↑](#footnote-ref-8)
9. Ņemot vērā plānoto Sporta medicīnas centra rekonstrukciju, nomas objekta apsekošana un faktiskā stāvokļa novērtēšana būtu jāveic pēc rekonstrukcijas darbu pabeigšanas. [↑](#footnote-ref-9)
10. Saskaņā ar Noteikumu 66.punktu sertificētā vērtētāja atlīdzības summa jāiekļauj nosacītās nomas maksas aprēķinā. [↑](#footnote-ref-10)
11. Šī nodaļa nosaka nomas maksas noteikšanas metodiku, ja nekustamo īpašumu iznomā publiskai personai, tās iestādei vai kapitālsabiedrībai publiskas funkcijas veikšanai. Izvērtējot minēto metodiku, secināms, ka pastāvētu salīdzinoši liela iespējamība, ka nomas maksa, kura tiktu noteikta saskaņā ar Noteikumu 3.nodaļu, būtu zemāka nekā sertificēta vērtētāja noteiktā nomas maksa saskaņā ar Noteikumu 4.nodaļu. Lai gan, ievērojot Noteikumu 69.1.apakšpunktu, šādā kārtībā noteiktā nomas maksa arī var tikt noteikta kā galīgā nomas maksa, izvērtējot šādas nomas maksas atbilstību Kapitālsabiedrības interesēm un ministrijas kā Kapitālsabiedrības kapitāla daļu turētāja uzstādījumiem attiecībā uz Kapitālsabiedrības finansiālo darbību (t.i., darbību bez zaudējumiem), ministrijas ieskatā šajā gadījumā nomas maksa būtu jānosaka pēc sertificēta vērtētāja atzinuma. [↑](#footnote-ref-11)